Stesen kereta api Papar

Stesen kereta api Papar atau Stesen Papar adalah satu daripada empat stesen kereta api utama di Laluan Kereta Api Barat Sabah yang terletak di Papar, Sabah, Malaysia.

Sejarah 
Sebahagian daripada perkembangan rangkaian kereta api di Borneo Utara, pembinaan rangkaian kereta api telah bermula sejak tahun 1896 dengan Papar menjadi satu daripada tapak pengeluaran ekonomi di Bahagian Pantai Barat, Sabah dengan kilang-kilang sagu mula muncul di kawasan itu dan juga di Beaufort. Perkhidmatan pengendalian penuh Kereta Api Borneo Utara telah dilancarkan pada 1 Ogos 1914. Ketika Perang Dunia II, jambatan kereta api menyeberangi Sungai Papar dimusnahkan manakala stesen kereta api itu penuh dengan peluru berikutan pertempuran kuat antara tentera Australia dengan Jepun.

Pada tahun 2007, stesen ini ditutup untuk kerja pembaikan dengan bangunan stesen itu yang asalnya dibina daripada kayu dirobohkan dan diganti dengan bangunan konkrit yang baru. Stesen sekarang mula beroperasi pada 21 Februari 2011. Pada tahun 2016, unit tren diesel berganda (DMU) yang baru dari Jepun untuk kegunaan di Laluan Tanjung Aru–Beaufort telah diperkenalkan. Pusat perhentian pelancong dibina berdekatan stesen pada tahun 2017.

Rujukan

Pautan luar 
 
 Laman web rasmi Jabatan Kereta Api Negeri Sabah

Stesen kereta api dibuka pada 1914
Papar